1980-+Lake+Placid+(AEB).

=  =   Neguko XIII. Joko Olinpikoak Lake Placid-en (AEB-en) ospatu ziren 1980. urtean. 37 herrialdetako 1.072 atletek, horietatik 232 emakumeak ziren, parte hartu zuten joko hauetan. Kirolen arloan, 38 modalitatetan parte hartu zuten kirolariek. Ingemar Stenmark eskiatzaile suediarrak slalom-a eta slalom handia irabazi zituen gizonezkoen kategorian. Hanni Wenzel-el garaipen berberak lortu zituen eta bere herrialdea, Liechtenstein, garaile olinpiko bat zuen herrialderik txikiena bilakatu zen. Ulrich Wehling-ek hirugarren aldiz patinajean irabazi zuen eta binakako txapelketan Irina Rodninak ere irabazi egin zuen. Kirolari sobietar honek urrezko domina lortu zuen Aleksey Ulanov-ekin batera 1972. urtean eta Aleksandr Zaytsev-ekin batera 1976. eta 1980. urteetan. Horrela, binakako txapelketako errekorra lortu zuen.

Eric Heiden estatu batuarrak abiadura frogetako 5 urrezko dominak irabazi zituen, 500 metrotatik 10.000 metrotara. Bukatzeko hauek izan ziren irabazleak: Lehenengo postuan Sobietar Batasuna gelditu zen urrezko 10 domina, zilarrezko 6 domina eta brontzezko beste 6 domina eskuratuz, bigarren postua Ekialdeko Alemaniak eskuratu zuen urrezko 9 domina, zilarrezko 7 domina eta brontzezko 7 domina eskuratuz eta ,azkenik, hirugarren postua AEB-ek eskuratu zuen urrezko 6 domin,a zilarrezko 4 domina eta brontzezko 3 domina eskuratuz.

Etxekoen onura eta harridurarako hockey-an talde amerikarra nagusitu zen.